
[bookmark: TextBodyBegin]Európsky parlament,
–	so zreteľom na článok 314 Zmluvy o fungovaní Európskej únie,
–	so zreteľom na nariadenie Európskeho parlamentu a Rady (EÚ, Euratom) 2024/2509 z 23. septembra 2024 o rozpočtových pravidlách, ktoré sa vzťahujú na všeobecný rozpočet Únie (prepracované znenie)[footnoteRef:1] (ďalej len „nariadenie o rozpočtových pravidlách“), [1:  	Ú. v. EÚ L, 2024/2509, 26.9.2024, ELI: http://data.europa.eu/eli/reg/2024/2509/oj.] 

–	so zreteľom na nariadenie Rady (EÚ, Euratom) 2020/2093 zo 17. decembra 2020, ktorým sa stanovuje viacročný finančný rámec na roky 2021 až 2027[footnoteRef:2], a na spoločné vyhlásenia, na ktorých sa v tejto súvislosti dohodli Európsky parlament, Rada a Komisia[footnoteRef:3], ako aj na súvisiace jednostranné vyhlásenia[footnoteRef:4], [2:  	Ú. v. EÚ L 433 I, 22.12.2020, s. 11, ELI: http://data.europa.eu/eli/reg/2020/2093/oj.]  [3:  	Ú. v. EÚ C 444 I, 22.12.2020, s. 4.]  [4:  	Ú. v. EÚ C 445, 29.10.2021, s. 252.] 

–	so zreteľom na nariadenie Rady (EÚ, Euratom) 2022/2496 z 15. decembra 2022, ktorým sa mení nariadenie (EÚ, Euratom) 2020/2093, ktorým sa stanovuje viacročný finančný rámec na roky 2021 až 2027[footnoteRef:5], [5:  	Ú. v. EÚ L 325, 20.12.2022, s. 11, ELI: http://data.europa.eu/eli/reg/2022/2496/oj.] 

–	so zreteľom na nariadenie Rady (EÚ, Euratom) 2024/765, ktorým sa mení nariadenie (EÚ, Euratom) 2020/2093, ktorým sa stanovuje viacročný finančný rámec na roky 2021 až 2027[footnoteRef:6] (ďalej len „revízia VFR“), [6:  	Ú. v. EÚ L, 2024/765, 29.2.2024, ELI: http://data.europa.eu/eli/reg/2024/765/oj.] 

–	so zreteľom na Medziinštitucionálnu dohodu zo 16. decembra 2020 medzi Európskym parlamentom, Radou Európskej únie a Európskou komisiou o rozpočtovej disciplíne, spolupráci v rozpočtových záležitostiach a správnom finančnom riadení, ako aj o nových vlastných zdrojoch vrátane plánu na zavedenie nových vlastných zdrojov[footnoteRef:7], [7:  	Ú. v. EÚ L 433 I, 22.12.2020, s. 28, ELI: http://data.europa.eu/eli/agree_interinstit/2020/1222/oj.] 

–	so zreteľom na svoje legislatívne uznesenie zo 16. decembra 2020 o návrhu nariadenia Rady, ktorým sa stanovuje viacročný finančný rámec na roky 2021 – 2027[footnoteRef:8], [8:  	Ú. v. EÚ C 445, 29.10.2021, s. 240.] 

–	so zreteľom na svoje uznesenie z 15. decembra 2022 o zvýšení viacročného finančného rámca na roky 2021 – 2027: odolný rozpočet EÚ pripravený na nové výzvy[footnoteRef:9], [9:  	Ú. v. EÚ C 177, 17.5.2023, s. 115.] 

–	so zreteľom na svoje uznesenie z 3. októbra 2023 o návrhu revízie viacročného finančného rámca na roky 2021 – 2027 v polovici trvania[footnoteRef:10], [10:  	Ú. v. EÚ C, C/2024/1195, 23.2.2024, ELI: http://data.europa.eu/eli/C/2024/1195/oj.] 

–	so zreteľom na svoje uznesenie z 27. februára 2024 o návrhu nariadenia Rady, ktorým sa mení nariadenie (EÚ, Euratom) 2020/2093, ktorým sa stanovuje viacročný finančný rámec na roky 2021 – 2027[footnoteRef:11], [11:  	Ú. v. EÚ C, C/2024/6751, 26.11.2024, ELI: http://data.europa.eu/eli/C/2024/6751/oj.] 

–	so zreteľom na všeobecný rozpočet Európskej únie na rozpočtový rok 2026 prijatý s konečnou platnosťou 26. novembra 2025[footnoteRef:12] a na spoločné vyhlásenia, na ktorých sa dohodol Európsky parlament, Rada a Komisia a ktoré sú k nemu pripojené, [12:  	Ú. v. EÚ L, 2026/72, 26.2.2026, ELI: http://data.europa.eu/eli/budget/2026/72/oj. ] 

–	so zreteľom na správu generálneho tajomníka pre Predsedníctvo v súvislosti s vypracovaním predbežného návrhu odhadu rozpočtu Európskeho parlamentu na rozpočtový rok 2027,
–	so zreteľom na predbežný návrh odhadu rozpočtu, ktorý vypracovalo Predsedníctvo 9. marca 2026 v súlade s článkom 25 ods. 7 a článkom 104 ods. 1 rokovacieho poriadku,
–	so zreteľom na návrh odhadu rozpočtu, ktorý vypracoval Výbor pre rozpočet v súlade s článkom 104 ods. 2 rokovacieho poriadku,
–	so zreteľom na článok 104 rokovacieho poriadku,
–	so zreteľom na správu Výboru pre rozpočet (A10-0124/2026),
A.	keďže rozpočet, ktorý 9. februára 2026 navrhol generálny tajomník na účely predbežného návrhu odhadu rozpočtu Európskeho parlamentu na rok 2027, predstavuje 2 665 474 853 EUR a v porovnaní s rozpočtom na rok 2026 je vyšší o 2,33 % alebo 60 618 266 EUR;
B.	keďže zvýšenie o 2,33 %, ako ho navrhuje generálny tajomník, je spôsobené zvýšením o 2,01 % v prípade štatutárnych finančných záväzkov a o 2,89 % v prípade neštatutárnych výdavkov;
C.	keďže ročná inflácia v Únii podľa Eurostatu bola v decembri 2025 na úrovni 2,3 %, čo je zníženie z 2,7 % v decembri 2024; keďže úroveň výdavkov v okruhu 7 viacročného finančného rámca na roky 2021 – 2027 je založená na 2 % ročnom zvýšení;
D.	keďže dôveryhodnosť Európskeho parlamentu závisí od jeho schopnosti plniť si svoju hlavnú rozpočtovú, legislatívnu a kontrolnú prácu na najvyššej úrovni a zároveň slúžiť ako príklad pre ostatné inštitúcie Únie, aby plánovali a vynakladali svoje výdavky obozretne a efektívne a aby zohľadňovali aktuálnu hospodársku realitu;
Všeobecný rámec
1.	vyjadruje znepokojenie nad situáciou týkajúcou sa okruhu 7 v súčasnom VFR; pripomína, že obmedzenia sú výsledkom škrtov, ktoré Rada uplatnila na už aj tak veľmi nízky pôvodný návrh Komisie pri schvaľovaní VFR na roky 2021 – 2027, ako aj kumulovaného vplyvu vyššej inflácie, než sa očakávalo, počas niekoľkých rokov; vyjadruje poľutovanie nad nesúhlasom Rady s návrhom Komisie zvýšiť strop okruhu 7 v revízii VFR od roku 2024; upozorňuje, že v revízii VFR sa nevyriešila otázka stropu okruhu 7; zdôrazňuje, že predpokladaná záporná rezerva na rok 2027 znamená, že sa na tento účel použijú osobitné nástroje v okruhu 7; zdôrazňuje, že využívanie osobitných nástrojov by malo zostať výnimočné, riadne odôvodnené a obmedzené na nepredvídané okolnosti;
2.	schvaľuje dohodu dosiahnutú v zmierovacom postupe medzi Predsedníctvom a Výborom pre rozpočet 15. apríla 2026 o stanovení zvýšenia oproti rozpočtu na rok 2026 na 1,98 %, čo zodpovedá celkovej úrovni odhadu rozpočtu vo výške 2 656 435 753 EUR na rok 2027, a o zodpovedajúcom znížení navrhovaných rozpočtových prostriedkov o celkovú sumu 10 554 000 EUR v týchto rozpočtových riadkoch: 
1 0 0 6 – Príspevok na všeobecné výdavky, 1 4 0 5 01 – Výdavky na tlmočenie: externé tlmočenie, 1 4 2 — Služby externého prekladu, 1 6 1 2 07 — Vzdelávanie a rozvoj: externé školenia pre GR ITEC, 2 0 0 7 04 — Výstavba budov a úprava priestorov: styčné kancelárie/Europa Experience, 2 1 0 0 02 — Riadenie IT a kybernetická bezpečnosť – Bezpečnosť IKT, riziká a dodržiavanie predpisov, 2 1 0 0 03 — Riadenie IT a kybernetická bezpečnosť – Vznikajúce technológie, 2 1 0 1 02 — Správa obchodných aplikácií – Poskytovanie IT riešení, 2 1 0 1 13 — Správa obchodných aplikácií – GR FINS, 2 1 0 2 03 — Riadenie infraštruktúry a prevádzky – Telekomunikácie, 2 1 0 2 04 — Riadenie infraštruktúry a prevádzky – Podniková infraštruktúra, 2 1 0 2 05 — Riadenie infraštruktúry a prevádzky – Softvér – Infraštruktúra, 2 1 0 2 07 — Riadenie infraštruktúry a prevádzky – Riadenie tlače, 2 1 0 3 01 — Služby digitálneho pracoviska a vybavenie – Individuálne IT vybavenie, 2 1 2 0 01 — Nábytok: nákup, nájom, obnova, údržba a oprava nábytku, 2 1 6 0 01 — Preprava poslancov, iných osôb a tovaru: preprava poslancov (nájom a použitie), 3 0 0 0 02 — Náklady na služobné cesty zamestnancov medzi tromi pracoviskami: služobné cesty mimo troch pracovísk, 3 0 0 0 03 — Náklady na služobné cesty zamestnancov medzi tromi pracoviskami: vzdelávanie a rozvoj, 3 2 1 0 01 — Výdavky na parlamentné výskumné služby vrátane knižnice, historických archívov, vyhodnocovania vedeckých a technologických alternatív (STOA) a európskeho vedeckého mediálneho centra: posúdenie vplyvu a európska pridaná hodnota, 3 2 2 0 09 — Výdavky na dokumentáciu: predplatné a monitorovanie médií, 3 2 4 2 01 –– Výdavky na publikovanie, informovanie verejnosti a účasť na verejných podujatiach: informačné kampane, 3 2 4 3 01 — Návštevnícke centrá Európskeho parlamentu: Parlamentárium a centrá „Europa Experience“, 3 2 4 3 02 — Návštevnícke centrá Európskeho parlamentu: Dom európskej histórie, 10 1 — Rezerva na nepredvídané výdavky. 
Okrem toho bolo prijaté rozhodnutie, že úroveň výdavkov predbežného návrhu odhadu rozpočtu, ktorý schválilo Predsedníctvo 9. marca 2026, sa zvýši o 1 514 900 EUR a zodpovedajúcim spôsobom sa zvýšia navrhované rozpočtové prostriedky v týchto rozpočtových riadkoch:
4 0 3 — Financovanie európskych politických nadácií a 4 4 0 — Náklady na schôdze a iné činnosti bývalých poslancov. 
3.	pripomína, že takmer dve tretiny rozpočtu tvoria štatutárne záväzky; pripomína, že indexáciu platov v súlade so služobným poriadkom a so štatútom poslancov Európskeho parlamentu v súčasnosti Komisia predpovedá na 2,2 % v júli 2026 a 2,3 % v júli 2027;
4.	konštatuje, že zo zvýšenia o 51,6 milióna EUR v porovnaní s rozpočtom na rok 2026 predstavujú 32,6 milióna EUR štatutárne finančné záväzky, najmä na indexáciu platov úradníkov a dočasných zamestnancov (16,2 milióna EUR) a zmluvných zamestnancov (1,7 milióna EUR); víta skutočnosť, že od roku 2027 sa počíta s výnimočnou priamou pomocou pre všetkých stážistov pôsobiacich v Luxemburgu (až do výšky 500 EUR mesačne na stáž) s cieľom pomôcť im vyrovnať sa s rastúcimi nákladmi na bývanie; vyzýva na zabezpečenie prístupnosti stáží pre mladých ľudí v súvislosti s rastúcimi životnými nákladmi bez ohľadu na miesto výkonu práce; víta rozhodnutie Predsedníctva upustiť od indexácie príspevku na všeobecné výdavky na rok 2026;
5.	berie na vedomie, že suma plánovaná na príspevok na asistentskú výpomoc sa odhaduje na základe historických trendov; zdôrazňuje, že poslanci nemôžu byť za žiadnych okolností zbavení svojho práva na plné využitie tohto príspevku v súlade s príslušnými pravidlami z dôvodu nedostupnosti v tomto rozpočtovom riadku; žiada generálneho tajomníka, aby pozorne monitoroval situáciu, informoval Výbor pre rozpočet o plnení tohto rozpočtového riadku a prijal príslušné opatrenia, ak existuje riziko nedostatočných finančných zdrojov;
6.	konštatuje, že Európsky parlament nepožaduje na rok 2027 žiadne dodatočné pracovné miesta, a to už štvrtý rok po sebe; 
7.	konštatuje, že zvýšenie neštatutárnych výdavkov medzi rokmi 2026 až 2027 predstavuje 2 %; 
8.	víta prebiehajúcu prácu generálneho tajomníka v súlade s reformami, ktoré 16. júna 2025 navrhla predsedníčka Metsolová, v oblasti administratívnej spolupráce, plánovania a zjednodušenia zameranú na zvýšenie efektívnosti, efektívne využívanie zdrojov a dosiahnutie úspor tam, kde je to možné; vyzýva na posilnenie mechanizmov podávania správ s cieľom zvýšiť transparentnosť a zodpovednosť; žiada generálneho tajomníka, aby Výboru pre rozpočet pravidelne poskytoval aktuálne informácie o vykonávaní akčného plánu na zjednodušenie administratívy, ako aj jeho vplyve na rozpočet a zamestnancov;
Posilnenie základných funkcií Európskeho parlamentu
9.	berie na vedomie štyri nové tematické generálne riaditeľstvá (GR), ktoré fungujú od januára 2025 a sú zodpovedné za legislatívne, rozpočtové a kontrolné činnosti, s cieľom zlepšiť fungovanie Európskeho parlamentu ako spoluzákonodarcu, jednej zložky rozpočtového orgánu a orgánu udeľujúceho absolutórium;
[bookmark: _Hlk227243597]10.	berie na vedomie presun vnútorných zdrojov, pokiaľ ide o počet pridelených pracovných miest (+ 15 % v rokoch 2024 až 2026), rozpočtové krytie pre externých zamestnancov (položka 1 4 0 0, z 3,2 milióna EUR v roku 2024 na 8 miliónov EUR v roku 2027) a rozpočet na externé odborné poradenstvo (položka 3 2 0 0, z 3,2 milióna EUR v roku 2024 na 7,7 milióna EUR v roku 2027) s cieľom posilniť odborné znalosti poskytované poslancom; zdôrazňuje, že je potrebné zabezpečiť, aby tieto zvýšenia zostali odôvodnené, primerané a prinášali jasnú pridanú hodnotu; žiada generálneho tajomníka, aby Výboru pre rozpočet pravidelne poskytoval aktuálne informácie o vývoji a využívaní zdrojov v týchto štyroch nových generálnych riaditeľstvách; zdôrazňuje, že je potrebné zabezpečiť dôležitý cieľ, ktorým je posilnenie schopnosti Európskeho parlamentu podporovať prácu poslancov; takisto zdôrazňuje kľúčovú úlohu politických skupín pri poskytovaní odborných znalostí a politickej podpory poslancom pri ich legislatívnej a parlamentnej činnosti; 
11. 	pripomína, že povinnosť chrániť finančné záujmy Únie sa rovnako vzťahuje na všetkých prijímateľov finančných prostriedkov Únie vrátane politických skupín pôsobiacich v Európskom parlamente; konštatuje, že vyšetrovania a opatrenia na vymáhanie týkajúce sa podozrení zo zneužitia finančných prostriedkov Únie bývalou skupinou Identita a demokracia, ktorá sa dnes transformovala na skupinu Patrioti pre Európu, sú dôkazom toho, aké dôležité sú spoľahlivé vnútorné kontroly, účinné overovania ex post a mechanizmy rýchleho vymáhania v rámci administratívy Európskeho parlamentu; vyzýva administratívu Európskeho parlamentu, aby bezodkladne dokončila všetky neukončené postupy vymáhania a postúpila všetky dôkazy o výdavkoch vykazujúcich nezrovnalosti úradu OLAF a Európskej prokuratúre; zdôrazňuje, že dôveryhodnosť štruktúry Únie na boj proti podvodom závisí od jej dôsledného uplatňovania na všetkých prijímateľov vrátane prijímateľov v samotnom Európskom parlamente;
Digitálna transformácia 
12.	konštatuje, že celkový rozpočet na IT tvorí 7,6 % celkového rozpočtu v odhadoch na rok 2027 a predstavuje 202,4 miliónov EUR; zdôrazňuje význam spoľahlivej kybernetickobezpečnostnej infraštruktúry v geopoliticky turbulentných časoch; pripomína plánované postupné zvyšovanie rozpočtových prostriedkov na kybernetickú bezpečnosť na 10 % rozpočtu Európskeho parlamentu na IKT; konštatuje, že takéto plánované zvýšenie by sa malo vykonať čo najskôr;
13.	zdôrazňuje, že kybernetická bezpečnosť Európskeho parlamentu je kľúčovou prioritou v čase geopolitickej neistoty; konštatuje, že celková suma vyčlenená na kybernetickú bezpečnosť je 16,9 milióna EUR, čo zahŕňa zvýšenie v centralizovanom riadku kybernetickej bezpečnosti o 54 % v porovnaní s rokom 2026; pripomína, že investície do kybernetickej bezpečnosti sú kľúčom k ochrane demokratického hlasu Európskeho parlamentu a Únie a k zabezpečeniu riadneho fungovania Európskeho parlamentu;
14.	zdôrazňuje, že Európsky parlament musí byť priekopníkom v prijímaní väčšieho počtu digitálnych pracovných metód; víta investície do umelej inteligencie (AI) vo výške 1 milión EUR; žiada, aby sa zvýšilo využívanie umelej inteligencie s cieľom zvýšiť efektívnosť a posilniť suverenitu v tejto oblasti, pričom treba mať na pamäti súvisiace riziká vrátane etiky a ochrany údajov; zdôrazňuje, že pri zavádzaní umelej inteligencie sa inovácie musia vyvažovať s potrebnými zárukami; zdôrazňuje potenciál umelej inteligencie na zefektívnenie administratívnych postupov; nabáda na vypracovanie jasných usmernení a záruk na zabezpečenie zodpovedného a transparentného zavádzania umelej inteligencie, podporu inovácií pri súčasnom dodržiavaní základných práv, bezpečnosti a zodpovednosti; konštatuje, že rozvoj umelej inteligencie sa bude pozorne monitorovať v súlade so zásadami stanovenými Predsedníctvom; zdôrazňuje, že investície do umelej inteligencie by sa nemali zameriavať len na administratívnu efektívnosť, ale aj na posilnenie demokratickej transparentnosti a zapojenia občanov;
15.	zdôrazňuje, že vzhľadom na geopolitický kontext a investície, ktoré bude musieť Európska únia vynaložiť na svoju strategickú autonómiu, musí Európsky parlament ísť príkladom; berie na vedomie prípravy konsolidovaného akčného plánu zameraného na posilnenie pozície Európskeho parlamentu k digitálnej suverenite; teší sa na pravidelné poskytovanie aktuálnych informácií o dosiahnutom pokroku; zdôrazňuje, že je dôležité zabezpečiť vysokú úroveň kybernetickej bezpečnosti, ochrany údajov a odolnosti v rámci digitálnej infraštruktúry Európskeho parlamentu; zdôrazňuje, že je potrebné dôkladne zhodnotiť riziká spojené so závislosťou od mimoeurópskych poskytovateľov, a to aj prostredníctvom posúdení rizík; zdôrazňuje, že je dôležité zachovať bezpečné, konkurencieschopné a spoľahlivé riešenia, a to aj, ak je to možné, uprednostňovaním európskych poskytovateľov; vyzýva na pravidelné hodnotenie komunikačných kanálov a digitálnych nástrojov Európskeho parlamentu na základe bezpečnosti a súladu s právom EÚ, a to v koordinácii s ostatnými inštitúciami EÚ, s cieľom zabezpečiť ochranu parlamentných údajov a integritu jeho komunikácie;
Infraštruktúra
16.	berie na vedomie nový prístup týkajúci sa budov, ktorý vstúpil do oblasti konsolidácie namiesto nadobúdania nových budov, pričom sa zohľadňuje udržateľnosť, prístupnosť a mobilita poslancov a zamestnancov, ako aj návštevníkov;
[bookmark: _Hlk227680019]17.	berie na vedomie, že renovácia budovy SPAAK sa začne vykonávať od roku 2027; berie na vedomie, že celkový rozpočet na túto obnovu bol stanovený na 455 miliónov EUR a že na rok 2027 je naplánovaných 77,67 milióna EUR; zdôrazňuje, že tieto náklady nie sú zahrnuté do rozpočtu na rok 2027; zdôrazňuje potrebu zabezpečiť prísnu kontrolu nákladov, transparentnosť a dodržiavanie plánovaného rozpočtu; 
18.	berie na vedomie, že Európsky parlament má v úmysle uzavrieť zmluvy o pôžičkách, a to aj s Európskou investičnou bankou, na financovanie projektu renovácie budovy SPAAK; berie na vedomie, že v rozpočte na rok 2027 sú zahrnuté náklady spojené s úrokmi (3,17 milióna EUR) a so splátkami istiny (0,65 milióna EUR). naliehavo požaduje, aby sa v prípade potreby jasne uviedli a zahrnuli do rozpočtu aj náklady, ktoré priamo nesúvisia s renovačnými prácami; vyzýva administratívu, aby Výbor pre rozpočet podrobne informovala o platných úrokových sadzbách pre úvery a o dlhodobom plánovaní splácania istiny; zdôrazňuje potrebu zabezpečiť obozretné riadenie dlhu;
19.	vyjadruje poľutovanie nad meškaním dokončenia centier Europa Experience vo všetkých členských štátoch; víta novú koncepciu, ktorú Predsedníctvo schválilo 31. marca 2025 a ktorej cieľom je optimalizovať využívanie priestorov Europa Experience, pričom sa zohľadnia rôzne situácie v jednotlivých členských štátoch; zdôrazňuje, že je dôležité zabezpečiť, aby Europa Experience ponúkali zaujímavý zážitok pre návštevníkov s cieľom prilákať občanov; vyzýva na zriadenie centier Europa Experience, pričom prioritou by mali byť členské štáty, ktoré sú najviac vzdialené od troch pracovísk, a zároveň by sa malo zabezpečiť, aby ich rozvoj a prevádzka zostali nákladovo efektívne; pripomína, že centrá Europa Experience by mali všetkým občanom umožniť lepšie pochopiť fungovanie inštitúcií Únie a naše spoločné hodnoty; zdôrazňuje potrebu efektívneho využívania rozpočtových prostriedkov pridelených týmto centrám s cieľom zabezpečiť, aby poskytovali komunikáciu s veľkým dosahom najmä na mladých ľudí a zraniteľné skupiny; zdôrazňuje, že financovanie by malo uprednostňovať šírenie vecných a dostupných informácií o miestnom vplyve politík EÚ, čo predstavuje nákladovo efektívny nástroj na ochranu demokratickej integrity Únie pred dezinformáciami;
20.	pripomína význam programu Ambasádorská škola Európskeho parlamentu pre podporu aktívneho zapojenia mladých Európanov a programu odbornej prípravy pre mladých novinárov pomenovaného na počesť Davida Sassoliho s cieľom posilniť chápanie Únie a jej fungovania medzi novinármi ako najlepšieho prostriedku boja proti dezinformáciám, a to vzhľadom na nedávne trendy, ktoré poukazujú na znepokojujúci pokles slobody a nezávislosti médií v celej Únii;
21.	opakuje svoju podporu vybudovaniu celoeurópskeho pamätníka v Bruseli pre obete totalitných režimov 20. storočia, ktorý by odrážal rozmanitosť historických skúseností; vyzýva Predsedníctvo, aby túto záležitosť zvážilo s cieľom prijať rozhodnutie, pričom náležite zohľadní rozpočtové obmedzenia posledných rokov súčasného VFR a hospodárske ťažkosti, ktorým čelia európski občania;
22.	zdôrazňuje skutočnosť, že ak by mal Európsky parlament jediné sídlo, mohlo by to znížiť finančné a environmentálne náklady; pripomína, že podľa Zmluvy o Európskej únii musí mať Európsky parlament sídlo v Štrasburgu; konštatuje, že trvalé zmeny by si vyžadovali zmenu zmluvy, na ktorú je potrebná jednomyseľnosť;
Zelený Európsky parlament 
23.	víta ciele Európskeho parlamentu týkajúce sa systému environmentálneho manažérstva (EMAS) na roky 2025 – 2029; víta investície do infraštruktúry ako súčasť plánovaných opatrení v oblasti energetickej efektívnosti a environmentálnej obnovy na roky 2025 až 2029, čo je dobrým spôsobom na získanie hodnoty za vynaložené peniaze; berie na vedomie rozpočet 8,97 milióna EUR na investície do energetickej efektívnosti a životného prostredia v odhadoch na rok 2027 s cieľom ďalej zlepšovať environmentálne vlastnosti budov Európskeho parlamentu; konštatuje, že v porovnaní s rozpočtom na rok 2026 to zodpovedá zvýšeniu o 6,1 %; víta skutočnosť, že Európsky parlament inštaloval a naďalej inštaluje fotovoltické solárne panely s cieľom ďalej zvyšovať podiel energie z obnoviteľných zdrojov vyrábanej na mieste; zdôrazňuje, že je potrebné zabezpečiť, aby takéto investície priniesli merateľné zvýšenie efektívnosti, a to aj vzhľadom na geopolitický kontext, a viedli k dlhodobým úsporám nákladov;
24.	pripomína, že takmer dve tretiny uhlíkovej stopy Európskeho parlamentu pochádzajú z prepravy ľudí; konštatuje, že značná časť rozpočtu Európskeho parlamentu – v roku 2027 suma 162,1 milióna EUR – sa vynakladá na pokrytie výdavkov na služobné cesty poslancov a zamestnancov; vyzýva orgány Európskeho parlamentu, aby zvážili postupy služobných ciest mimo troch pracovísk a revíziu pravidiel a postupov služobných ciest s celkovým cieľom znížiť počet služobných ciest a súvisiace finančné a environmentálne náklady; nabáda poslancov, aby využívali nízkouhlíkové alternatívy dopravy a najvýhodnejšie letecké spojenia;
25.	víta zvýšené využívanie verejnej dopravy na dochádzanie do zamestnania a zároveň berie na vedomie zvýšený dopyt po systéme finančných dotácií na sezónne cestovné lístky na verejnú dopravu, najmä v Bruseli, čo vedie k zvýšeniu rozpočtových prostriedkov; domnieva sa, že Európsky parlament musí ísť príkladom a podporovať možné opatrenia na zabezpečenie efektívneho využívania zdrojov posilnením udržateľných druhov dopravy na dochádzanie do zamestnania a vytvorením dodatočných stimulov na využívanie bicyklov na dochádzanie do zamestnania;
26.	berie na vedomie výrazné zvýšenie cien uhlíkových kreditov, čo si by pri súčasných úrovniach emisií vyžiadalo na rok 2027 podľa odhadov 950 000 EUR; vyzýva administratívu, aby uprednostnila zníženie emisií Európskeho parlamentu, a to aj zvýšením investícií do čistých vykurovacích, vetracích a klimatizačných systémov, najmä zariadení tepelných čerpadiel v Bruseli, a iných primeraných a nákladovo efektívnych opatrení na zníženie emisií, ak je to vhodné, pred nákupom uhlíkových kreditov; víta rozšírenie ponuky vlakov na služobné cesty do Štrasburgu od júna 2025 ako pozitívny krok k zníženiu emisií CO2; 
Iné
27.	vyzýva Konferenciu predsedov, aby bez ďalšieho odkladu predložila rozhodnutie týkajúce sa príslušných článkov svojich vnútorných pravidiel týkajúcich sa účasti akreditovaných asistentov poslancov, ktorí sprevádzajú poslancov na oficiálnych služobných cestách a delegáciách mimo troch pracovísk Európskeho parlamentu, ak sekretariátu Európskeho parlamentu nebola oficiálne oznámená účasť žiadneho zamestnanca ich politickej skupiny na služobnej ceste;
28.	domnieva sa, že Európsky parlament by mal ísť príkladom, pokiaľ ide o práva osôb so zdravotným postihnutím, a to ako zamestnávateľ aj ako verejná inštitúcia; víta politiku Európskeho parlamentu zameranú na zabezpečenie plne nezávislého využívania jeho budov osobami so zdravotným postihnutím a podporuje ďalšie opatrenia a úpravy, ktoré sú v tejto súvislosti potrebné; konštatuje, že rozpočet na tento účel poskytuje 2,07 milióna EUR na budovy v Štrasburgu; zdôrazňuje, že prístupnosť by mala byť kľúčovým kritériom pri obnove budovy SPAAK a rozvoji všetkých digitálnych platforiem; 
29. 	víta nedávne iniciatívy, ktoré schválila Konferencia predsedov a Predsedníctvo a ktorých cieľom je umožniť poslankyniam v perinatálnom období hlasovať cez zástupcu, čo uznáva ako pozitívny krok smerom k väčšej inkluzívnosti parlamentnej práce, a vyzýva všetky strany, aby urýchlene vykonali toto opatrenie; trvá však na tom, že toto opatrenie dostatočne nerieši opakované výzvy Európskeho parlamentu, aby sa zaručili hlasovacie práva nielen poslankyniam v perinatálnom období, ale aj poslancom a poslankyniam na rodičovskej alebo otcovskej dovolenke alebo dlhodobo práceneschopným;
30.	vyjadruje znepokojenie nad tým, že kvalitu a kontinuitu služieb poskytovaných jasľami Európskeho parlamentu Wayenberg ovplyvňujú časté zmeny poskytovateľov služieb od roku 2020 spolu s výzvami súvisiacimi s nedostatkom zamestnancov, vysokou mierou absencií zamestnancov a fluktuáciou zamestnancov v jasliach; berie na vedomie udelenie súčasnej zákazky na služby starostlivosti o deti v Európskom parlamente v Bruseli novej spoločnosti, ktorá bola založená krátko po uverejnení verejnej súťaže a údajne je prepojená s bývalým poskytovateľom, spoločnosťou Esedra; pripomína, že Európsky parlament predčasne ukončil zmluvu s predchádzajúcim poskytovateľom služieb v jasliach Wayenberg, spoločnosťou Esedra, po niekoľkých závažných obvineniach tohto dodávateľa; opakuje, že dôstojné pracovné podmienky a primerané odmeny pre externých zamestnancov, ako aj odborná príprava, rozvoj zručností, opatrenia proti násiliu a obťažovaniu, zmysluplný sociálny dialóg a investície do dobrých pracovných podmienok zamestnancov, by mali byť v relevantných prípadoch vo verejnom obstarávaní Európskeho parlamentu  z princípu prioritou; požaduje nezávislý externý audit postupu verejnej súťaže a plnenia súčasnej zmluvy vrátane nezávislého externého posúdenia pracovných podmienok a dobrých pracovných podmienok zamestnancov; 
31.	víta rodinnú miestnosť v Štrasburgu ako cennú podporu pre poslancov a zamestnancov s malými deťmi počas ich parlamentných činností; konštatuje však, že má obmedzenú kapacitu pre 30 detí; konštatuje, že priemerný vek poslancov Európskeho parlamentu a zamestnancov Európskeho parlamentu sa v posledných rokoch znížil, čo viedlo k vyššiemu počtu mladých rodín a zvýšenému dopytu po zariadeniach starostlivosti o deti; vyzýva Predsedníctvo a generálneho tajomníka, aby našli a zrealizovali riešenia na ďalšie zlepšenie starostlivosti o deti v Štrasburgu;
32.	opätovne potvrdzuje svoju výzvu generálnemu tajomníkovi, aby trval na základnej zásade, že všetky nábory zamestnancov by mali byť založené na ich kvalifikácii, a aby zároveň zabezpečil geografickú rovnováhu medzi všetkými členskými štátmi na všetkých úrovniach zamestnancov; zdôrazňuje, že dosiahnutie spravodlivého geografického zastúpenia na všetkých úrovniach správy, aj pri zohľadnení veku a rodu, je nevyhnutné na podporu skutočne európskej verejnej služby; konštatuje, že Európsky parlament prijíma opatrenia na podporu tohto cieľa vrátane organizovania výberových konaní podľa štátnej príslušnosti; zdôrazňuje, že je potrebné urýchliť procesy výberových konaní a zároveň zachovať prísny prístup k výberu založený na zásluhách; 
33.	zdôrazňuje, že viacjazyčnosť je kľúčovou zásadou, na ktorej sa zakladá práca Európskeho parlamentu; žiada, aby Európsky parlament vo vhodných prípadoch využil významný technologický vývoj v oblasti služieb súvisiacich s viacjazyčnosťou vrátane vývoja a využívania umelej inteligencie; 
34.	berie na vedomie rozsudok Všeobecného súdu Súdneho dvora Európskej únie zo 17. decembra 2025, ktorým sa potvrdzuje zákonnosť opatrení prijatých Predsedníctvom v roku 2023 v súvislosti s dobrovoľným dôchodkovým fondom poslancov[footnoteRef:13]; zdôrazňuje, že hoci tieto opatrenia znížili povinné dávky o 63 %, fond zostáva vo veľmi nestabilnej finančnej situácii; očakáva, že dostane aktuálne informácie o ďalšom vývoji v súvislosti s dobrovoľným dôchodkovým systémom; [13:  	Rozsudok Všeobecného súdu zo 17. decembra 2025, FE/Parlament, T‑483/24, ECLI:EU:T:2025:1121.] 

35.	zdôrazňuje, že požiadavky, ktoré odhlasovalo plénum, by sa mali vykonávať s vysokou prioritou;
36.	schvaľuje odhad rozpočtu na rozpočtový rok 2027;
37.	poveruje svoju predsedníčku, aby postúpila toto uznesenie a odhad rozpočtu Rade a Komisii.

